|  |
| --- |
| ΕΚΑΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:**eka.press@gmail.com** ■

Αρ. Πρωτ.: 4345 Αθήνα, 24/05/2018

**ΔΕΛΤΙΟ ΤΥΠΟΥ**

Το Εργατικό Κέντρο Αθήνας καταδικάζει απερίφραστα την επίθεση από φασιστοειδή στοιχεία και τραμπούκους στον Δήμαρχο Θεσσαλονίκης Γιάννη Μπουτάρη. Πρόκειται για αποτρόπαιη πράξη από κάποιους, που αμαύρωσαν την επέτειο της γενοκτονίας των Ποντίων, πλήττοντας τους δημοκρατικούς θεσμούς και εκθέτοντας τη χώρα διεθνώς.

Η στοχοποίηση προσώπων, με δημόσιο αξίωμα ή απλών ανθρώπων, ντόπιων ή μεταναστών και η άσκηση βίας εναντίον τους με δικαιολογίες πολιτικές απόψεις/δράσεις, φύλο, φυλή, εθνότητα, θρησκεία ή σεξουαλική προτίμηση αποτελεί φασιστική– ρατσιστική συμπεριφορά που δεν συνάδει με τις αξίες της δημοκρατίας.

Οι εργαζόμενοι της Αθήνας οφείλουμε να στηλιτεύουμε με τον πλέον κατηγορηματικό τρόπο τέτοια φαινόμενα εκτροπής, ενώ η Πολιτεία οφείλει να προβεί σε όλες τις απαραίτητες ενέργειες για τον εντοπισμό των δραστών και την παραδειγματική τους τιμωρία.

Το ΕΚΑ εκφράζει την συμπαράστασή του στον Δήμαρχο Θεσσαλονίκης αλλά και σε κάθε θύμα φασιστικής-ρατσιστικής βίας.

**Το Δ.Σ.**